Uitlander in Plettenbergbaai-hof oor seksuele oortredingsArgieffoto ŉ 38-jarige man van Ghana sal na verwagting Maandag weer in ŉ landdroshof in Plettenbergbaai in die Wes-Kaap verskyn op aanklag van verskeie seksuele oortredings met vier meisies tussen sewe en 11 jaar oud. “Die man het die misdade glo tussen 31 Augustus en 8 September gepleeg voor hy in hegtenis geneem is,” het kapt. Bernadine Steyn, woordvoerder van die polisie, gesê. “Die man staan tereg op verskeie aanklagte waaronder ontbloting en tentoonstelling van geslagsorgane aan kinders, kinderpornografie, poging om seksuele misdrywe te pleeg en seksuele aanranding.” Die man het Donderdag en Vrydag in die Kwanokuthula-landdroshof verskyn en die saak is uitgestel tot Maandag vir sy aansoek om borgtog.